Diari Oficial de la Generalitat Valenciana


Sumari del DOGV 4930, del 24-01-2005 (2005/148)

Juí de procediment monitori número 247/2001. Cèdula de notificació.
-------------------------------------------------------------------

### Dades del document

Número de DOGV
:   4930

Data del DOGV
:   24-01-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/148


Organisme emissor
:   Jutjat de Primera Instància Número 5 de Dénia

Tipus de document
:   Anunci

Juí de procediment monitori número 247/2001. Cèdula de notificació. [2005/Q148]
  
Procediment: assumpte civil 247/2001
  
Juí: procediment monitori 247/2001
  
Part demandant: Comunitat de Propietaris Edifici Muralla Roja
  
Part demandada: León Jules Tihange i Marguerite Francine Philips
  
Al juí a què es fa referència s'ha dictat la resolució el text de la qual, literalment, diu així:
  
«Interlocutòria 90/2004
  
Jutge que la dicta: David Gericó Sobrevela
  
Lloc: Dénia
  
Data: 12 de març de 2004
  
Antecedents de fet
  
1. En el procés que se seguix entre les parts a què es fa referència més amunt, es va dictar una resolució ferma mitjançant la qual es requeria al demandat perquè en el termini de 20 dies pagara a l'actora la quantitat sol·licitada en la demanda o compareguera en actuacions a través de la presentació del corresponent escrit d'oposició.
  
2. Que atés que ha transcorregut el termini concedit, el demandat no ha fet efectiva la quantitat sol·licitada ni tampoc ha presentat un escrit d'oposició.
  
Fonaments de dret
  
1. Atés que el deutor no s'ha oposat al present procediment ni ha fet efectiva la quantitat reclamada, procedix, de conformitat amb l'article 816 de la Llei d'Enjudiciament Civil, despatxar execució contra ell per les quantitats sol·licitades en la demanda.
  
2. Correspon als jutjats de Dénia la competència per a tindre coneixement d'este procediment en virtut del que disposen els articles 545 i 546 de la Llei d'Enjudiciament Civil.
  
3. Únicament es despatxarà execució a instàncies de la part legítima (article 538 de la Llei d'Enjudiciament Civil) en forma de demanda, o sol·licitud que reunisca els requisits establits en l'article 549.1 o 2 de la Llei d'Enjudiciament Civil i a la qual s'hauran d'acompanyar els documents establits en l'article 550 d'esta llei o fer-hi referència. Si la demanda presentada complix els requisits establits en els articles anteriors, procedix accedir a despatxar execució.
  
Vists els articles esmentats i altres de general i pertinent aplicació, dispose:
  
Despatxe execució, en forma legal, contra els béns propietat del demandat León Jules Tihange i Marguerite Francine Philips, en quantitat suficient per a cobrir la suma de 1.544,99 euros de principal i uns altres 463,50 euros pressupostats prudencialment per als interessos reportats i que es reporten, despeses i costes.
  
Notifiqueu la present resolució a les parts, i feu-los saber que contra esta s'hi pot interposar un recurs d'apel·lació en el termini de cinc dies des del sendemà de la notificació. Per a la notificació dels demandats en parador ignorat, lliureu un edicte que es publicarà en el diari oficial de la Comunitat Valenciana i al tauler d'anuncis d'este jutjat, que es lliurarà a la part actora perquè s'ocupe del diligenciament.
  
Així ho acorda, mana i firma David Gericó Sobrevela, magistrat jutge del Jutjat de Primera Instància número 5 de Dénia, de la qual cosa en done fe».
  
Atés el desconeixement de l'actual domicili o residència de la part demandada, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte al tauler d'anuncis del jutjat per a portar a efecte la diligència de notificació als demandats de la interlocutòria que despatxa execució.